
PLUNGĖS RAJONO SAVIVALDYBĖS VIEŠOSIOS BIBLIOTEKOS
VAIKŲ IR JAUNIMO LITERATŪROS SKYRIAUS VEDĖJO PAREIGYBĖS APRAŠYMAS


I SKYRIUS 
PAREIGYBĖ

1. Plungės rajono savivaldybės viešosios bibliotekos (toliau kartu su struktūriniais padaliniais vadinama – Biblioteka) Vaikų ir jaunimo literatūros skyriaus (toliau – Skyrius) vedėjo pareigybė priskiriama struktūrinių padalinių vadovų pareigybių grupei.
2. Pareigybės lygis – A2.
3. Vaikų ir jaunimo literatūros skyriaus vedėjo pareigybės paskirtis – planuoti, organizuoti ir kontroliuoti Skyriaus veiklą, užtikrinti kokybišką vaikų ir jaunimo aptarnavimą, jų kultūrinių, edukacinių bei neformaliojo švietimo poreikių tenkinimą, projektinę veiklą bei Skyriaus dokumentų fondo tvarkymą.
4. Vaikų ir jaunimo literatūros skyriaus vedėjas yra tiesiogiai pavaldus ir atskaitingas bibliotekos direktoriui.


II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu; 
5.2. turėti ne mažesnę kaip 1 metų vadovaujamo darbo patirtį;
5.3. žinoti Lietuvos Respublikos bibliotekų įstatymą, kitus Lietuvos Respublikos įstatymus, Lietuvos Respublikos Vyriausybės nutarimus bei norminius aktus, Plungės rajono savivaldybės tarybos sprendimus ir kitus teisės aktus, reglamentuojančius bibliotekų veiklą;
5.4. būti susipažinusiam su Lietuvos bibliotekų sistema, žinoti bibliotekos veiklos, darbo su vartotojais, renginių organizavimo ir projektų rengimo bei įgyvendinimo principus;
5.5. būti susipažinusiam su bibliotekos nuostatais, vidaus tvarkos taisyklėmis, asmens duomenų apsaugą reglamentuojančiais dokumentais, darbuotojų saugos ir sveikatos, priešgaisrinės saugos, civilinės saugos reikalavimais;
5.6. gebėti savarankiškai vykdyti pavestas funkcijas, planuoti ir organizuoti Skyriaus veiklą;
5.7. mokėti dirbti kompiuteriu, „Microsoft Office“ arba analoginiu programiniu paketu, naudotis informacijos ieškos, sisteminimo, apdorojimo technologijomis; 
5.8. mokėti valdyti informaciją: ją kaupti, sisteminti, apibendrinti, analizuoti, rengti pasiūlymus, numatyti galimus sprendimo būdus ir metodus;
5.9. mokėti valstybinę lietuvių kalbą ir bent vieną užsienio kalbą.

III SKYRIUS 
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. planuoja ir organizuoja Skyriaus veiklą, užtikrina Skyriaus uždavinių ir funkcijų vykdymą, paskirsto užduotis Skyriaus darbuotojams, kontroliuoja jų vykdymą, rengia Skyriaus metinius veiklos planus ir ataskaitas;
6.2. organizuoja Skyriaus vartotojų aptarnavimą, esant poreikiui aptarnauja Skyriaus vartotojus;
6.3. aptarnaujant vartotojus dirba su Lietuvos integralia bibliotekų informacijos sistema (LIBIS);
6.4. atsako į vartotojų bibliografines užklausas, veda jų apskaitą, konsultuoja informacijos paieškos klausimais, atsižvelgiant į vartotojų poreikius teikia elektronines paslaugas;  
6.5. organizuoja, tvarko ir saugo Skyriaus dokumentų fondą;
6.6. organizuoja Skyriaus projektinę veiklą, rengia ir dalyvauja įgyvendinant projektus;
6.7. koordinuoja kultūrinių, edukacinių veiklų, vaikų ir jaunimo literatūrą populiarinančių renginių organizavimą, edukacinių programų vaikams ir jaunimui rengimą ir vykdymą;
6.8. organizuoja neformalių vaikų ir jaunimo būrelių, pomėgių klubų, vaikų ir jaunimo skaitytojų grupių veiklą;
6.9. organizuoja Skyriaus paslaugų teikimą, vykdo šių paslaugų apskaitą, stebėseną, analizuoja jų rodiklius, inicijuoja pokyčius kintant vartotojų poreikiams;
6.10. organizuoja Skyriaus ir jos veiklų viešinimą, pagal poreikį rengia informacinius pranešimus visuomenei, koordinuoja Skyriaus socialinių tinklų administravimą;
6.11. organizuoja Skyriaus vartotojų skaitymo, informacijos naudojimo ir kitus su Skyriaus teikiamomis paslaugomis susijusių poreikių tyrimus, teikia pasiūlymus bibliotekos direktoriui dėl esamų paslaugų tobulinimo ir (ar) naujų paslaugų sukūrimo;
6.12. organizuoja Skyriaus lankytojų (skaitytojų, renginių dalyvių, turistų ir kt.) priėmimą pagal jų poreikius, pristato biblioteką ir jos veiklas;
6.13. bendradarbiauja su kitomis Lietuvos ir užsienio bibliotekomis, švietimo ir kultūros įstaigomis bei nevyriausybinėmis organizacijomis pagal šios pareigybės kompetenciją, įgyvendina rekomendacijas bibliotekos paslaugų vartotojams plėtros, kokybės gerinimo srityje; 
6.14. dalyvauja mokymuose, seminaruose ir kvalifikacijos tobulinimo kursuose;
6.15. pagal vykdomas veiklas dalyvauja bibliotekos viešųjų pirkimų procese;
6.16. sudaro ir derina Skyriaus darbuotojų darbo grafikus, rengia ir teikia bibliotekos direktoriui pasiūlymus dėl Skyriaus darbuotojų metinio veiklos vertinimo;
6.17. planuoja veiklai vykdyti reikalingus materialiuosius išteklius, kontroliuoja darbuotojų aprūpinimą darbo priemonėmis, racionalų materialiųjų išteklių panaudojimą;
6.18. administruoja Skyriaus patalpas, rūpinasi, kad patalpos būtų tinkamai perduotos saugoti apsaugos tarnybai darbo laikui pasibaigus, rūpinasi materialinių vertybių apskaita ir apsauga;
6.19. dalyvauja bibliotekos administracijos organizuojamuose pasitarimuose, direktoriaus įsakymu sudarytų komisijų ar darbo grupių veikloje, fondo ar fondo dalies perdavimuose, patikrinimuose, užtikrina perduoto turto, materialinių vertybių naudojimą pagal paskirtį;
6.20. esant poreikiui pavaduoja Skyriaus darbuotojus jų atostogų ar komandiruočių metu pagal pavaduojančių asmenų sąrašą arba bibliotekos direktoriui pavedus;
6.21. Kai Skyriaus vedėjo nėra darbe (dėl ligos, atostogų, komandiruotės ir kt.), jo funkcijas vykdo direktoriaus paskirtas kitas bibliotekos darbuotojas.
6.22. laiku ir kokybiškai vykdo kitas įstatymų ir kitų teisės aktų nustatytas funkcijas bei su bibliotekos ir Skyriaus funkcijomis susijusius, nenuolatinio pobūdžio, bibliotekos direktoriaus pavedimus žodžiu ir raštu tam, kad būtų įgyvendinti bibliotekos ir Skyriaus tikslai.
6.23. Užtikrina lygių galimybių principų įgyvendinimą Skyriuje, kontroliuoja, kad darbuotojai nepatirtų smurto ir priekabiavimo darbe, operatyviai reaguoja į galimus pažeidimus.

IV SKYRIUS
ŠIAS PAREIGAS EINANČIO DARBUOTOJO TEISĖS, PAVALDUMAS, ATSKAITOMYBĖ IR ATSAKOMYBĖ

7. Darbuotojas, vykdydamas šiame pareigybės aprašyme nustatytas funkcijas, turi teises ir pareigas nustatytas Lietuvos Respublikos darbo kodekse, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio įstatyme, bibliotekos nuostatuose, bibliotekos vidaus tvarkos taisyklėse, kituose teisės aktuose, reglamentuojančiuose darbo santykius. 
8. Šias pareigas einantis darbuotojas atsako:
8.1. už tinkamą šiame pareigybės aprašyme nustatytų funkcijų vykdymą; 
8.2. už informacijos saugumo reikalavimų ir nuostatų laikymąsi, už turimos informacijos konfidencialumą ir naudojimą pagal paskirtį Lietuvos Respublikos teisės aktų nustatyta tvarka, vartotojų asmens duomenų saugojimą ir konfidencialumą;
8.3. už darbo drausmės ir darbo režimo, profesinės etikos (dalykinės atmosferos palaikymo, pagarbaus elgesio su kitais darbuotojais bei bibliotekos lankytojais standartų ir pan.), darbo saugos ir priešgaisrinės saugos reikalavimų laikymąsi.

Susipažinau ir sutinku dirbti pagal šį pareigybės aprašymą:

_______________________________________________
(vardas, pavardė, data ir parašas)

